ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
ملک میں آبی گزرگاہوں کو فروغ دینے کی اسکیم
ملک میں اندرون ملک آبی نقل و حمل  کو فروغ دینے کے لیے، 24 ریاستوں میں پھیلے ہوئے 111 اندرون ملک آبی گزر گاہوں کو نیشنل واٹر وے ایکٹ، 2016 کے تحت قومی آبی گزرگاہوں  کے طور پر قرار دیا گیا ہے۔ ) ان این ڈبلیو ایس میں سے، آئی ڈبلیو اے آئی نے 26 این ڈبلیو ایس کے لیے ایکشن پلان مرتب کیا ہے جو کارگو/مسافر کی نقل و حرکت کے لیے قابل عمل پائے گئے ہیں ۔ 26 قابل عمل این ڈبلیو ایس میں سے پہلے 13 این ڈبلیو ایس میں ترقیاتی سرگرمیاں شروع کی گئی ہیں۔
اس کے علاوہ، سکم سمیت شمال مشرقی ریاستوں میں اندرون ملک آبی گزرگاہوں کی ترقی کے لیے سینٹرل سیکٹر اسکیم  نام کی ایک اسکیم ہے جس میں شمال مشرقی ریاستوں کو 100فی صد مالی امداد فراہم کی جاتی ہے۔ این ڈبلیو ایس کی ترقی کے لیے منظور شدہ فنڈز کی تفصیلات ضمیمہ 2 میں موجود ہیں ۔
1۔این ڈبلیو  کی صلاحیت میں اضافے کے لیے جل مارگ وکاس پروجیکٹ کو آئی ڈبلیو اے آئی نے عالمی بینک کی تکنیکی اور مالی مدد سے 1000000 روپے کی نظرثانی شدہ تخمینہ لاگت سے شروع کیا ہے۔ 4633.84 کروڑ 2.2 سے 3.0 میٹر کی کم سے کم دستیاب گہرائی اور نچلے چینل کی چوڑائی 45 میٹر فراہم کرنے کے لیے ایک سال میں کم از کم 330 دنوں کے لیے اسے 1500 - 2000 ڈیڈ
ویٹ ٹنیج تک کے جہازوں کے لیے قابل بحری بنانے کے لیے۔1۔ اینڈبلیو اور دیگر این ڈبلیو ایس کی صلاحیت میں اضافے کے لیے شروع کیے گئے اقدامات/کام کی تفصیلات ضمیمہ 3 میں دی گئی ہیں۔
ضمیمہ 1
قومی شاہراہ۔1 کی صلاحیت میں اضافے کے لیے جل مارگ وکاس پروجیکٹ  کو آئی ڈبلیو اے آئی نے عالمی بینک کی تکنیکی اور مالی مدد سے 4633.84 کروڑ روپے کے نظرثانی شدہ تخمینہ لاگت سے شروع کیا ہے۔ اسے 2.2 سے 3.0 میٹر کی کم سے کم دستیاب گہرائی اور نچلے چینل کی چوڑائی 45 میٹر فراہم کرنے کے لیے ایک سال میں کم از کم 330 دنوں کے لیے اسے 1500 - 2000 ڈیڈویٹ ٹنیج تک کے جہازوں کے لیے قابل بحری بنانے کے لیےاین ڈبلیو -1 اور دیگر این ڈبلیو ایس کی صلاحیت میں اضافے کے لیے شروع کیے گئے اقدامات/کام کی تفصیلات ضمیمہ 3 میں دی گئی ہیں۔
ضمیمہ 1
ریلوے کی وزارت
ریلوے کے وزیر نے تمام ریلوے زون ؍ڈویژن میں کووڈ تیاریوں کا جائزہ لیا
نئی دہلی،10؍جنوری؍2022:
ملک بھر میں حال ہی میں کووڈ معاملوں میں تیز اضافے کے پس منظر میں ریلوے کے وزیر جناب اشونی ویشنو نے مختلف ریلوے زون اور ڈویژن کے اعلیٰ حکام کو ریلوے اسپتالوں اور صحت بنیادی ڈھانچے کے استعمال کو عام لوگوں کے لئے سہولت آمیز بنانے کی ہدایت دی۔چیئرمین اور چیف ایگزیکٹیو آفیسر جناب وی کے ترپاٹھی، ریلوے بورڈ، بورڈ ممبران تمام زونل ریلوے ؍پی یوکے جنرل منیجراور ڈویژنل ریلوے منیجرسمیت وزارت ریلوے کے دیگر اعلیٰ حکام نے ورچوئلی طورپر اس میٹنگ میں شرکت کی۔
جائزہ میٹنگ میں جناب وشینو نے کووڈ تیاریوں سے متعلق درج ذیل پہلوؤں کی جانچ کی:
- ریلوے اسپتالوں کا بنیادی ڈھانچہ
- بچوں کے اسپتال کے وارڈ میں کام کاج
- ٹیکہ کاری-ریلوے کے فرنٹ لائن ورکرز کو بوسٹر ڈوز کے التزامات سمیت ریلوے ملازمین اور ان کے بچوں کی ٹیکہ کاری
- دواؤں ، آکسیجن سپلائی، زیو لائٹ اسٹاک اور دیگر ضروری طبی امدادی آلات کے ساتھ ساتھ وینٹی لیٹرز کی فنکشننگ، لکویڈ میڈیکل آکسیجن، ٹینکز اور ایسے دیگر آلات جو کووڈ کے علاج و معالجے کے لئے بہت اہم ہے، کی دستیابی
- آکسیجن پلانٹوں کی کمشننگ(کل منظور شدہ آکسیجن پلانٹوں میں سے 78 پہلے چالو ہوچکے ہیں، جبکہ 17کی ابھی کمیشننگ نہیں ہوپائی ہے
- بیداری پیدا کرنا:
- ریلوے اسٹیشن پر ماسک لگانے، ہاتھوں کی صفائی اور دیگر احتیاطی اقدامات کے بارے میں اعلانات کے وقفے میں اضافہ
- ریلوے اسٹیشن پر ماسک کے بغیر لوگوں کو داخل نہ ہونے دینا
- ماسک پہننے اور دیگر احتیاطی اقدامات کو بڑھاوا دینے کےلئے مہم چالان
- کووڈ کی موجودہ صورتحال کے دوران ہنگامی حالت میں؍یا ریلوے اسٹیشن پر مسافروں؍مہاجرین کی تعداد میں اچانک میں اضافے کے معاملے میں خصوصی اسٹیشن کو چلانے کا جائزہ لینا
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ اترپردیش میں فلیکس ہائبرڈ گاڑیوں کی مارکیٹ کے لیے بے پناہ امکانات ہیں
مرکزی وزیر برائے روڈ ٹرانسپورٹ اینڈ ہائی ویز جناب نتن گڈکری نے آج لکھنؤ میں اترپردیش کے وزیر اعلی جناب یوگی آدتیہ ناتھ، ریاستی وزیر ٹرانسپورٹ جناب دیاشنکر سنگھ، نیتی آیوگ کے سی ای او جناب پرمیشورن ایر اور دیگر سینئر عہدیداروں کی موجودگی میں یوپی گلوبل انویسٹرز سمٹ 2023 کے دوران ای موبلٹی، وہیکلز اور مستقبل کی نقل و حرکت سے متعلق سیشن سے خطاب کیا۔
جناب گڈکری نے کہا کہ بھارت میں کل رجسٹرڈ ای وی کا 25 فیصد حصہ رکھنے والے اترپردیش میں فلیکس ہائبرڈ وہیکل مارکیٹ کے لیے زبردست امکانات موجود ہیں۔ کانپور، لکھنؤ، نوئیڈا، غازی آباد اور میرٹھ جیسے شہر ای گاڑیوں اور لیتھیم بیٹریوں کے معروف مینوفیکچرنگ مرکز بن رہے ہیں۔
انھوں نے کہا کہ اب ریاست کے اندر 740 الیکٹرک بسیں چل رہی ہیں جو جلد ہی بڑھ کر 5000 ہو جائیں گی۔ وزیر نے کہا کہ حکومت ریاست کے ہر150کلومیٹر میں اسکریپنگ سینٹر اور وہیکل فٹنس سینٹر قائم کر رہی ہے۔ انھوں نے کہا کہ اترپردیش ایتھنول پیدا کرنے والا سب سے بڑا ملک ہے اور ترجیحی بنیادوں پر سیکنڈ جنریشن کم کاربن ایتھنول تیار کررہا ہے۔
جناب گڈکری نے کہا کہ نیا بھارت ہمیشہ سودیشی مینوفیکچرنگ کو فروغ دیتا ہے جو محفوظ، ری سائیکل اور پائیدار ہے اور نقل و حرکت کے شعبے میں سبز توانائی اور سبز معیشت کے لیے جگہ پیدا کرتا ہے۔
وزیراعظم کا دفتر
منشیات سے پاک ہندوستان کی مہم پر وزیراعظم کا ویڈیو خطاب
نئیدہلی۔20؍فروری۔وزیراعظم جناب نریندر مودی نے منشیات سے پاک ہندوستان کی مہم پر ویڈیو میسج کے ذریعے خطاب کیا۔ اس خطاب کا اہتمام آرٹ لیونگ فاؤنڈیشن نامی تنظیم کی جانب سے کیا گیا تھا۔ وزیراعظم کے ویڈیو خطاب پر مبنی یہ پیغام حسار کی گروجمبیشور یونیورسٹی کی ایک تقریب میں سنایا اور دکھایا گیا۔
وزیراعظم نے اپنے خطاب میں ملک میں منشیات کی وبا کے خاتمے کیلئے شری شری روی شنکر اور آرٹ لیونگ نامی تنظیم کی کوششوں کی ستائش کی۔ سماج کیلئے منشیات کو سنگین وبا قرار دیتے ہوئے وزیراعظم نے کہا کہ عالمی تنظیم صحت کی اندازہ کاریوں کے مطابق دنیا میں تین کروڑ سے زائد افراد نشے کی لت میں مبتلا ہیں۔ وزیر اعظم نے مزید کہا کہ یہ دیکھ کر شدید خطرے کا احساس ہوتا ہے کہ نوجوان نشے کی لت میں مبتلا ہوتے جارہے ہیں ، منشیات اچھی چیز نہیں ہے یہ ایک بالکل غلط خیال ہے کہ منشیات ’اسٹائل اسٹیٹمنٹ ‘کی حیثیت رکھتی ہیں۔ جناب نریندر مودی نے کہا کہ صحت کے مسائل کے علاوہ منشیات کے استعمال کے نتیجے میں کنبوں کی تباہی کے علاوہ منشیات کی تجارت ملک اور سماج کی حفاظت کیلئے بھی سنگین ترین خطرہ ہے۔ منشیات سے ہونے والی آمدنی دہشت گردوں اور قوم دشمن عناصر کے سب سے بڑے وسیلہ آمدنی کی حیثیت رکھتا ہے اور ان وسائل سے حاصل کی جانے والی آمدنی ملک کو عدم استحکام میں مبتلا کرنے کیلئے استعمال کی جاتی ہیں۔
وزیراعظم نے نئی نسل پر زور دیتے ہوئے اپنے پیغام میں کہا کہ صحت مند زندگی کیلئے ’منشیا ت کونہ کہیں‘ کے ایک خوشحال کنبے ، بہتر مستقبل اور ملک و قوم کی حفاظت وسلامتی کیلئے منشیات سے نجات پانا ازحد ضروری ہے۔ انہوں نے کہا کہ خود پر یقین رکھنے والے خود اعتماد لوگ آسانی سے منشیات کے شکار نہیں بنائے جاسکیں گے۔ انہوں نے نئی نسل کو ہدایت کی کہ نشے کی لت میں مبتلا لوگوں کی امداد وحمایت کی جانی چاہئے۔ صرف گفتگو ، مشورے ، محبت اور حمایت سے ہی ہم نشے میں مبتلا لوگوں کو بحالی کے راستے پر لاسکتے ہیں۔
وزیراعظم نے اپنے پیغام میں نشے کی لت پر شکنجہ کسنے کی غرض سے مرکزی سرکار متعدد اقدامات پر روشنی ڈالی۔ انہوں نے بتایا کہ 2018 میں شروع کیے جانے والے نیشنل ایکشن پلان فار ڈرگ ڈیمانڈ ری ڈکشن میں منشیات کی زد والے علاقوں میں بیداری ، اہلیت سازی، بحالی اور خصوصی اقدامات پر توجہ مرکوز کی گئی ہے تاکہ 2023 تک دواؤں کی ضرورت میں کمی کی جاسکے۔ ملک بھر کے تمام کالجوں کے طلباء نے ویڈیو کانفرنس کے ذریعے وزیراعظم کا یہ پیغام سنا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش۔ع ن
U-1096
(Visitor Counter : 41
بندرگاہوں، جہاز رانی اور آبی راستوں کی وزارت
بندرگاہوں، جہاز رانی اور آبی گزرگاہوں کے مرکزی وزیر مملکت جناب شریپد یسونائک نے جے این پی ٹی کا دورہ کیا
نئی دہلی:03؍دسمبر، 2021۔بندرگاہوں، جہازرانی اور آبی گزرگاہوں اور سیاحت کے مرکزی وزیر مملکت جناب شریپد یسونائک آج بندرگاہ کے جامع دورے کیلئے جواہر لال نہرو پورٹ ٹرسٹ  پہنچے ہیں جو بھارت کی کنٹینر وں کی نقل وحمل کی ایک اہم بندرگاہ ہے۔ اپنے دورے کے دوران وزیر موصوف نے بندرگاہ کے کاموں کا قریبی جائزہ لیا اور انہیں بندرگاہ کے ذریعے اپنائے گئے کئی جدید ٹیکنالوجی اور ڈھانچہ جاتی اقدامات کے بارے میں مطلع کیا گیا جس کی وجہ سے یہ بندرگاہ عالمی سمندری اور درآمدات و برآمداتی برادری کیلئے عالمی معیار کی خدمات فراہم کرنے کے قابل ہوسکی ہے۔
بندرگاہ پہنچنے پر جے این پی ٹی کے چیئرمین جناب سنجے سیٹھی اور نائب چیئرمین جناب انمیش شردواگھ نے وزیر موصوف کا خیرمقدم کیا۔ جے این پی ٹی پر تعینات سی آئی ایس ایف کے عملے نے وزیر موصوف کو گارڈ آف آنر پیش کیا۔
جے این پی ٹی کے تمام ٹرمنلوں کا دورہ کرنے کے دوران وزیر موصوف نے بندرگاہ کے فریقوں سے بات چیت کی اور ٹیکنالوجی پر مبنی مختلف اسمارٹ پورٹ اقدامات کے بارے میں معلومات حاصل کیں جو ٹرمنل کے آپریشن میں اضافہ کرنے کیلئے اپنائے جارہے ہیں۔ ا سکے علاوہ وزیر موصوف نے ہنرمند کرین آپریٹروں کی مؤثر تربیت کیلئے استعمال ہونے والے آر ایم کیو سی کرین سیمولیٹر کا بھی جائزہ لیا، جو کہ بندرگاہوں پر کام کاج کے لئے انتہائی اہمیت کا حامل ہے۔
اس سے پہلے دن میں میٹنگ کے دوران جے این پی ٹی کے عہدیداروں نے وزیر موصوف کو مستقبل میں بندرگاہ میں توسیع کرنے کے منصوبوں کے ساتھ ساتھ جے این پی ٹی کے ذریعے کاروبار کرنے میں آسانی میں اضافہ کرنے کی خاطر کیے گئے بہت سے اقدامات کے بارے میں بتایا، جن میں چھوٹی کنٹینر ٹرین سروس ، کوسٹل برتھ، گرین پورٹ اقدامات، کثیر مصنوعاتی ایس ای زیڈ، مرکزی پارکنگ پلازہ، ڈرائی پورٹ، ڈیجیٹل بنانے کے اقدامات، ودھاون پورٹ میں پیش رفت اور جے این پی ٹی کے ذریعے شروع کیے گئے بنیادی ڈھانچے کے مختلف پروجیکٹس شامل ہیں۔
-----------------------
ش ح۔وا۔ ع ن
U NO: 13808
(Visitor Counter : 100
وزارت دفاع
ڈی آر ڈی او نے ایرو انجن کے لئے اہم نیئر آئسو تھرمل فورجنگ ٹکنالوجی تیار کی
نئی دہلی، 28 مئی 2021، ڈیفنس ریسرچ اینڈ ڈیولپمنٹ آرگنائزیشن نے اپنی الگ طرح کی 2000 ایم ٹی آئسو تھرمل فورج پریس کو استعمال کرتے ہوئے ڈفیکلٹ ٹو ریفارم ٹائٹینیم ایلائے سے ہائی پریشر کمپریشر  ڈسک کے پانچوں مرحلے تیار کرنے کے لئے نیئر آئسو تھرمل فورجنگ ٹیکنالوجی تیار کی ہے۔یہ ٹیکنالوجی حیدر آباد میں واقع ڈی آر ڈی او کی ممتاز میٹالرجیکل لیباریٹری ڈیفنس میٹالرجیکل ریسرچ لیباریٹری  نے تیار کی ہے۔ ایرو انجن ٹکنالوجی میں خود کفیلی حاصل کرنےکے لئے یہ ایک اہم ٹکنالوجی ہے۔یہ ٹیکنالوجی تیار کئے جانے سے بھارت ان محدود عالمی انجن تیار کرنے والوں کی لیگ میں شامل ہوگیا ہے جو ایسے اہم ایرو انجن کے پرزے تیار کرنے کی صلاحیت رکھتے ہیں۔
کثیر تعداد میں پروڈکشن کی ضرورتوں کو پور اکرنے کے لئے ڈی ایم آر ایل نے یہ ٹکنالوجی منتقلی کے ایک لائسنسنگ معاہدے کے ذریعہ میسر میدھانی کو منتقل کی تھی۔ ڈی ایم آر ایل حیدر آباد میں دستیاب آئسو تھرمل فورج پریس سہولت استعمال کرتے ہوئے مشترکہ طور پر  کے ذریعہ مختلف کمپریسر مرحلوں سے متعلق ایچ پی سی ڈسک فورجنگس بڑی تعداد میں  تیار کی ہیں اور انہیں ایڈور انجن میں لگانے کے لئے ایچ اے ایل ، بنگلورو کو کامیابی کے ساتھ سپلائی کیا ہے۔ ایڈور انجن جیگوار/ ہاک طیاروں کو چلاتا ہے۔
بھارت میں ایڈور انجن کی اوور ہالنگ او ای ایم کے ساتھ ایک لائسنس مینوفیکچرنگ معاہدے کے تحت ایچ اے ایل  بنگلورو کے ذریعہ کی جاتی ہے۔ کسی بھی ایرو انجن کی طرح آپریشن کی ایک مخصوص تعداد یا کوئی نقصان ہونے کی صورت میں ایچ پی سی ڈرم اسمبلی کو تبدیل کیا جاتا ہے۔ ان زیادہ قیمت والی ایچ پی سی ڈسک کی سالانہ ضرورت بہت زیادہ ہےجس کی وجہ سے انہیں ملک میں تیار کیا جانا ضروری تھا۔ ایچ پی سی ڈرم بہت زیادہ اسٹریس برداشت کرنے والی ذیلی اسمبلی ہے اور درجہ حرارت میں اضافے پر اسے لو سائیکل فٹیگ اور کریپ بھی برداشت کرنی پڑتی ہے۔ ایچ پی سی ڈرم کے لئے عام مال اور فورجنگ اعلی ترین کوالٹی کی ہوتی ہیں جو مخصوص اسٹیٹک اور ڈائنمک میکینکل خصوصیات رکھتی ہیں۔
ڈی ایم آر ایل نے مختلف سائنس اور نالج پر مبنی آلات کو مربوط کرتے ہوئے یہ فورجنگ ٹکنالوجی تیار کی ہے۔ ڈی ایم آر ایل کے ذریعہ اختیار کیا گیا طریقہ کار جنیرک نوعیت کا ہے اور اس کو دیگر مساوی ایرو انجن پرزے تیار کرنے کے لئے بھی ٹیون کیا جاسکتا ہے۔ اس طریقہ کار کا استعمال کرکے تیار کی جانے والی کمپریشر ڈسک مطلوبہ استعمال کے لئے ایئر وردینیس ایجنسیوں کے ذریعہ مقررہ شرائط کو پور کرتی ہیں۔ کام کاج کی جانچ کے لئے کئےگئے ٹیسٹ کے نتائج کی بنیاد پر ایچ اےایل  اور انڈین ایئر فورس نے انجن فٹمنٹ کے لئے پرزوں کو منظوری دے دی ہے ۔ ڈی ایم آر ایل اور ایچ اے ایل  کے علاوہ مختلف ایجنسیاں مثلاً میدھانی، سی ای ایم آئی ایل اے سی اور ڈی جی اےکیو اے نے اس اہم ٹکنالوجی کو قائم کرنے کےلئے مل کر کام کیا ہے۔
رکشا منتری جناب راج ناتھ سنگھ نے ڈی آر ڈی او ، صنعت اور اس اہم ایرو انجن سے متعلق ٹکنالوجی کو تیار کرنے میں شامل تمام دیگر ایجنسیوں کے سائنس دانوں کو مبارکباد پیش کی۔
ڈپارٹمنٹ آف ڈیفنس آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے یہ اہم کامیابی حاصل کرنے پر اطمینان کا اظہار کیا اور اس میں شامل ٹیم کو مبارکباد پیش کی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 4923
(Visitor Counter : 198
دیہی ترقیات کی وزارت
مہاتماگاندھی این آرای جی ایس کے تحت پیداکئے گئے روزگارکے مواقع سے متعلق شائع ہونے والی خبروں پر وزارت دیہی ترقی نے وضاحت جاری کی
میڈیا میں اس طرح کی کچھ خبریں شائع ہوئی ہیں جن میں بتایاگیاہے کہ پہلے 17دنوں سے متعلق دسمبر کے اعداد وشمار، مہاتماگاندھی این آرای جی ایس کے تحت پیداکی جانے والی ملازمتوں کے حوالے سے اب تک کی سب سے نچلی سطح پر ہیں ۔ یہاں اس بات کی وضاحت کرنا ضروری ہوجاتاہے کہ مہاتماگاندھی این آرای جی ایس، مطالبے کے روشنی میں کام کرنے والا منصوبہ ہے اور اس طرح کا موازنہ اس پروگرام کی روح کے ہی خلاف ہے ۔
اس بات کا ذکرکرنا ضروری ہے کہ رواں مالی سال کے دوران ، اس وقت تک استفادہ کنندگان کے مطالبے کے پیش نظر 261کروڑافرادی دن کی تخلیق کی گئی ہے ۔ مالی سال 20-2019کے دوران اپریل سے نومبرتک کی مدت کے لئے 175کروڑسے زیادہ افرادی دن پیداکئے گئے ، گذشتہ سال کے اسی عرصے کے دوران 276کروڑافرادی دن پیداکئے گئے تھے اور رواں مالی سال کے دوران اسی عرصے میں 255کروڑسے زیادہ افرادی دن مہیاکئے گئے ہیں ۔
ایک مخصوص مہینے میں جو کچھ کام کیاجاتاہے اس کا حساب کتاب اس مہینے کے دوران پُرکئے جانے والے ایم آرکے سامنے درج کیاجاتاہے ۔ اس منصوبے کے تحت اعداد وشمار کے اندراج کے لئے 7دن کی مہلت دی جاتی ہے ۔ اس بنا پر دسمبر کا مکمل ڈیٹا عام طورپر اگلے مہینے کے تقریبا 10دنوں کے اندر دستیاب ہوپاتاہے ۔اس طرح ابتدائی 17 دنوں کے لئے اعدادوشمار پرمبنی موازنے میں وہی افرادی دن حساب کتاب میں شامل کئے جاسکتے ہیں ، جو اس مہینے کے ایک مختصر حصے میں مہیاکئے گئے تھے ۔ قانون کے التزام کے مطابق ، دسمبر ،2021کے مہینے میں آخری ہفتے کے دوران مکمل کئے جانے والے کام کا ج کے تفصیلات کا اندراج صحیح طورپر جنوری 2022کے دوسرے ہفتے کے اندر ہی دیکھاجاسکے گا۔
اس بات کا بھی ذکرکرنا اہمیت سے خالی نہ ہوگا کہ نومبر 2019کے درمیان مجموعی طورپر 16.92کروڑافرادی دن مہیاکئے گئے تھے ، گذشتہ سال کے اسی مہینے کے دوران 23کروڑسے زیادہ افرادی دن مہیاکئے گئے تھے اور نومبر 2021کے مہینے میں 22کروڑسے زیادہ افرادی دن کی فراہمی کی گئی تھی ۔
مواد اورتنخواہوں کے سلسلے میں رقوم کا جاری کیاجانا ایک مسلسل عمل ہے ۔ رواں مالی سال کے لئے مختص کی جانے والی رقوم میں ، بجٹ تخمینے کے مطابق گذشتہ مالی سال کے مقابلے میں 80 فیصد سے زیادہ کا اضافہ ریکارڈ کیاگیاہے ۔رواں مالی سال کے دوران ریاستوں /مرکز کے زیرانتظام علاقوں میں اس منصوبے پرعمل درآمدکے لئے 74388کروڑروپے سے زیادہ کی رقم جاری کی جاچکی ہے ۔
جس وقت بھی اضافی فنڈ کی ضرورت پیش آتی ہے تواس وقت وزارت خزانہ سے رقوم مہیاکرائے جانے کے لئے درخواست کی جاتی ہے ۔ حال ہی میں وزارت خزانہ نے ایک عبوری اقدام کے طورپر ، مہاتماگاندھی این آرای جی اے کے لئے 10ہزارکروڑروپے کی اضافی رقم مختص کی ہے ۔ آرای مرحلے کے دوران مطالبات کے تخمینوں پر مبنی مزید رقوم کے مختص کئے جانے کا امکان ہے ۔
قانون کے التزامات اور رہنماخطوط کی روشنی میں ، جو مرکزی حکومت اسی کے ساتھ ساتھ ریاستی حکومتوں کے لئے قابل اطلاق ہیں ، منصوبے پر مناسب طریقے سے عمل درآمد کے لئے تنخواہوں اور مواد کی ادائیگی کے سلسلے میں فنڈ جاری کرنے کا تئیں ہندوستان کی حکومت عہدبستہ ہے۔
وزارتِ تعلیم
شری سبھاس سرکار اختراعی کامیابیوں2021 پر،کَل اداروں کی اٹل درجہ بندی جاری کریں گے
اختراعی کامیابیاں  پر اداروں کی اٹل درجہ بندی  وزیر مملکت برائے تعلیم ڈاکٹر سبھاس سرکار کا ورچوئل طور پر 29 دسمبر 2021 کو اعلان کریں گے۔
اے آر آئی آئی اےوزارت تعلیم اوراے آئی سی ٹی ای کا ایک بہت ہی منفرد مشترکہ پہل ہے جس میں طلباء اور اساتذہ کے درمیان اختراع، اسٹارٹ اپس اور کاروباری ترقی سے متعلق اشارے پر ہندوستان میں اعلیٰ تعلیمی اداروں کو منظم طریقے سے درجہ بندی کرنا ہے۔اے آر آئی آئی اے پیٹنٹ فائلنگ اور گرانٹ، رجسٹرڈ طلباء اور فیکلٹی اسٹارٹ اپس کی تعداد، انکیوبیٹڈ اسٹارٹ اپس کے ذریعہ فنڈ جنریشن، اختراعات اور انٹرپرینیورشپ کو فروغ دینے کے لیے اداروں کے ذریعہ تخلیق کردہ خصوصی انفراسٹرکچر، وغیرہ جیسے پیرامیٹرز پر اداروں کا تنقیدی جائزہ لیتا ہے۔
اے آئی سی ٹی ای کے چیئرمین پروفیسرانیل سہسرا بدھے نے روشنی ڈالی کہ ہندوستان گلوبل انوویشن انڈیکس کی درجہ بندی میں مسلسل بہتری کر رہا ہے اور اب 2015 میں 46 ویں نمبر سے 2021 میں 81و یں نمبر پر آگیا ہے۔ ہم دنیا کے تیسرے سب سے بڑے اسٹارٹ اپس مرکز کے طور پر بھی ابھرے ہیں لیکن پھر بھی انہوں نے مزید کہا کہ ہمارے پاس بہتری کی بڑی گنجائش ہے۔ انہوں نے مزید کہا کہ اے آئی سی ٹی ای کو پختہ یقین ہے کہ آنے والے سالوں میں، ہمارے تکنیکی ادارے،اگلی نسل کی ٹیکنالوجی سے چلنے والے اسٹارٹ اپس کا چشمہ بن جائیں گے اگرچہ ہم ایک متحرک اختراعات اور کاروباری ماحولیاتی نظام تشکیل دے سکتے ہیں۔اے آر آئی آئی اےدرجہ بندی اس سمت میں ایک بڑی کوشش ہے۔
ڈاکٹرابھے جیراوزارت ،چیف انوویشن آفیسر،وزارت تعلیم نے کہا کہ اے آر آئی آئی اے کا پہلا ایڈیشن 2018 میں شروع کیا گیا تھا اور اس نے ہمارے ایچ ای آئیز میں اختراعی ماحولیاتی نظام کو فروغ دینے کے لیے بہت زیادہ حوصلہ افزائی کی ہے۔ انہوں نے مزید کہا کہ اے آر آئی آئی اے2021 میں پہلے ایڈیشن کے مقابلے میں بے مثال شرکت دیکھنے میں آئی ہے۔ اس سال 1438 اداروں  نے حصہ لیا جبکہ پچھلے سال اے آرآئی آئی اے  کے دوسرے ایڈیشن کے دوران 674 ایچ ای آئیز تھے۔ یہ دوسرے ایڈیشن کے مقابلے میں دوگنا اور پہلے ایڈیشن کے مقابلے میں تقریباً 4 گنا زیادہ ہے۔
اے آر آئی آئی اے۔2021رینک کا اعلان 9 الگ الگ زمروں میں کیا جائے گا جس میں مرکزی مالی اعانت سے چلنے والے تکنیکی ادارے ، ریاستی یونیورسٹیاں، ریاستی اسٹینڈ الون ٹیکنیکل کالج، نجی یونیورسٹیاں، نجی اسٹینڈ الون ٹیکنیکل کالج، غیر تکنیکی سرکاری اور نجی یونیورسٹیاں اور ادارے شامل ہیں۔
محنت اور روزگار کی وزارت
سماجی سکیورٹی سے متعلق کوڈ 2020 باغوں کے مالکان کو اپنے کارکنوں کوای ایس آئی سی کے ممبر کے طور پر اندراج کرنے کا اختیار دیتا ہے
چائے کے باغات کے کارکنوں کے لیے فلاحی اقدامات متعلقہ ریاستی حکومت پلانٹیشن لیبر ایکٹ 1951 کی دفعات کے مطابق نافذ کیے جاتے ہیں جو چائے باغات کے مالکان کو باغات کے کارکنوں کو رہائش، طبی اور پرائمری تعلیم، پانی کی فراہمی، صفائی وغیرہ سمیت بنیادی فلاحی خدمات اور سہولیات فراہم کرنے کا پابند بناتا ہے۔ مزید یہ کہ چائے کی صنعت کے کارکنان تمام سماجی تحفظ کے قانون کے تحت آتے ہیں جن میں ایمپلائز کمپنسیشن ایکٹ، 1923، پیمنٹ آف گریجویٹی ایکٹ، 1972، ایمپلائز پراویڈنٹ فنڈ اور متفرق پروویژن ایکٹ، 1952، بونس کی ادائیگی کا ایکٹ، 1965، میٹرنٹی بینیفٹ ایکٹ، 1961، اجرت کی ادائیگی کا ایکٹ، 1936، مساوی معاوضہ ایکٹ، 1976، فیکٹریز ایکٹ اور صنعتی ملازمت  ایکٹ، 1946 صنعتی تنازعات ایکٹ، 1947، فنڈ فنڈ، آسام فنڈ اور ڈپازٹ لنک انشورنس فنڈ اسکیم ایکٹ، 1955-صرف آسام میں، وغیرہ شامل ہیں۔
اسے مزید مفید، غیر مبہم اور فلاح و بہبود پر مبنی بنانے کے لیے، پلانٹیشن لیبر ایکٹ، 1947 کو پیشہ ورانہ، حفاظت، صحت اور کام کے حالات، 2020 اور سوشل سیکیورٹی کوڈ، 2020 کو لیبر کوڈ میں شامل کیا گیا ہے۔
سماجی سکیورٹی سے متعلق کوڈ 2020 میں پلانٹیشن کے مالکان کو اپنے کارکنوں کو ای ایس آئی سی  کے ممبر کے طور پر اندراج کرانے کا اختیار دیا گیا ہے۔ ای ایس آئی سی اپنے اراکین کو طبی فوائد کے علاوہ بیماری کے فوائد، زچگی کے فوائد وغیرہ جیسے متعدد فوائد فراہم کرتا ہے۔
چائے کی صنعت کی مجموعی ترقی کے لیے 967.78 کروڑ روپے کے بجٹ کے ساتھ 15ویں مالیاتی کمیشن  کے لیے ٹی بورڈ کے ذریعے ٹی ڈیولپمنٹ اینڈ پروموشن اسکیم کو نافذ کیا گیا ہے جس میں چائے اگانے والے چھوٹے کسانوں، ورکروں کی بہبود  شامل ہے۔
یہ معلومات محنت اور روزگار کے وزیر مملکت جناب رامیشور تیلی نے لوک سبھا میں ایک تحریری جواب میں فراہم کی۔
۔۔۔۔۔۔۔۔۔۔۔
ش ح۔ و ا۔ ت ح۔
U -3735
(Visitor Counter : 49
وزیراعظم کا دفتر
وزیر اعظم نے جموں و کشمیر کی خوبصورتی اور مہمان نوازی پرایک شہری کے ردعمل کو شیئر کیا
وزیر اعظم جناب نریندر مودی نے جموں و کشمیر کی خوبصورتی اور مہمان نوازی کے بارے میں ایک شہری کے ردعمل کو شیئر کیا ہے جس میں بیسرن، آرو، کوکرناگ، اچھبل، گل مرک ، سرینگر اور ڈل جھیل کی خوبصورتی کو اجاگر کیا گیا ہے۔
ایک شہری، جناب رنجیت کمار کے ایک ٹویٹ کا حوالہ دیتے ہوئے، وزیر اعظم نے 2019 میں سری نگر کےاپنے دورے کی ایک تصویر بھی ٹویٹ کی۔
شہری کے ٹویٹ کا جواب دیتے ہوئے وزیراعظم نے ٹویٹ کیا؛
’’بہت خوب اچھا۔ میں بھی 2019 میں سری نگر کے اپنے دورے کی ایک تصویر شیئر کرنےسے خود کو روک نہیں پا رہا ہوں۔ ‘‘
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11205
(
وزارت ماہی پروری، مویشی پروری و ڈیری
نیشنل گوپال رتن ایوارڈ 2022
نیشنل ایوارڈ پورٹل کے ذریعے آن لائن درخواستیں طلب کی گئیں
درخواست جمع کرانے کی آخری تاریخ 15.09.2022
پروری، مویشی پروری اور ڈیری کی وزارت کے تحت مویشی پروری اور ڈیری محکمہ نے سال 2022 کے نیشنل گوپال رتن ایوارڈز کے لیے نیشنل ایوارڈ پورٹل یعنی https://awards.gov.in کے توسط سے 01.08.2022 سے آن لائن درخواستیں طلب کی ہیں۔ درخواست جمع کرانے کی آخری تاریخ 15.09.2022 ہے۔ یہ ایوارڈز نیشنل ملک ڈے  کے موقع پر پیش کئے جائیں گے۔ اہلیت وغیرہ کے سلسلے میں مزید معلومات کے لئے اور آن لائن درخواست جمع کرنے کے لیے ویب سائٹ https://awards.gov.in کو دیکھا جاسکتا ہے۔ مویشیوں اور بھینسوں کی رجسٹرڈ نسلوں کے نام ضمیمہ. میں دیے گئے ہیں۔
مویشی پروری اور ڈیری محکمہ کسانوں کو مستقل ذریعہ معاش فراہم کرنے کے لیے مویشی پروری اور ڈیری کے شعبے کی موثر ترقی کے مقصد سے ہر ممکن کوشش کر رہا ہے۔ بھارت کی دیسی مویشیوں کی نسلیں کافی قوی ہیں اور یہ ملک کی معیشت میں اہم رول ادا کرنے کی جینٹک صلاحیت رکھتی ہیں۔ ملک میں پہلی بار "راشٹریہ گوکل مشن " دسمبر 2014 میں شروع کیا گیا تھا جس کا مقصد دیسی مویشی کی نسلوں کو سائنٹفک طریقے سے محفوظ اور فروغ دینا تھا۔
مویشی پروری اور ڈیری محکمہ نے راشٹریہ گوکل مشن کے تحت دودھ پیدا کرنے والے کسانوں اور اس شعبے میں کام کرنے والے لوگوں اور دودھ پیدا کرنے والوں کو بازار تک آسان رسائی فراہم کرنے والی ڈیری کوآپریٹیو سوسائٹیوں کی حوصلہ افزائی کرنے کے مقصد سے مندرجہ ذیل زمروں میں سال 2022 کے دوران بھی راشٹریہ گوپال رتن ایوارڈ فراہم کرنا جاری رکھا ہے:
- دیسی گائے/بھینس کی نسلوں کو پالنے والےبہترین ڈیری کسان 
- بہترین مصنوعی حمل ٹیکنیشن 
- بہترین ڈیری کوآپریٹو سوسائٹی / دودھ پیدا کرنے والی کمپنی / ڈیری کسان پروڈیوسر آرگنائزیشن
راشٹریہ گوپال رتن ایوارڈ میں ہر زمرے میں اہلیت کا سرٹیفکیٹ، ایک میمنٹو اور رقم مندرجہ ذیل:
- 5,00,000 روپیہ۔  – پہلی رینک
- 3,00,000 روپیہ۔-  – دوسری رینک
- 2,00,000 روپیہ -  – تیسری رینک
وزیراعظم کا دفتر
ہیوسٹن میں سکھ برادری کے اراکین سے وزیراعظم کی گفتگو وشنید
نئی دہلی۔22؍ستمبر۔وزیراعظم جناب نریندر مودی نے آج ہیوسٹن ، ٹیکساس میں سکھ برادری کے اراکین سے گفت وشنید کی۔ اس برادری کے اراکین نے وزیراعظم کا گرم جوشی سے خیرمقدم کیا۔
گفت وشنید کے دوران برادری کے اراکین نے وزیراعظم کے ذریعے ملک کی مجموعی اور سکھ برادری کی ترقی کیلئے ڈگر سے ہٹ کر لیے گئے فیصلوں کیلئے وزیراعظم کا شکریہ ادا کیا۔
وزیراعظم نے کہا کہ ہیوسٹن میں سکھ برادری کے ساتھ میری عمدہ گفت وشنید ہوئی ، میں بھارت کی ترقی کے تئیں ان کے جوش وجذبے کے اظہار سے ازحد مسرور ہوں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ ع ن
U-4284
(Visitor Counter : 50
امور داخلہ کی وزارت
روہنگیا مسلمانوں سے متعلق مسائل
نئی دہلی، 28 جولائی 2021: غیر قانونی تارکین وطن  قومی سلامتی کے لئے خطرہ ہیں۔ روہنگیا تارکین وطن کے غیر قانونی سرگرمیوں میں ملوث ہونے سے متعلق رپورٹیں موجود ہیں۔
بھارت نے 14 اکتوبر 1997 کو اذیت اور دیگر ظالمانہ، غیر انسانی اور شرمناک برتاؤ یا سزا کے خلاف کنونشن پر دستخط کیے تھے۔ تاہم، بھارت نے کنونشن کی توثیق نہیں کی ہے۔ بھارت نے 10 اپریل 1979 کو شہری اور سیاسی حقوق  اور بین الاقوامی کنونشن کو تسلیم کیا تھا۔
بھارت نے یو این سی اے ٹی کی توثیق نہیں کی ہے اور اس طرح روہنگیا مسلمانوں کی بحالی کا سوال ہی پیدا نہیں ہوتا۔ آئی سی سی پی آر کی دفعہ 13 کی شرط اور اس کی رضامندی کے وقت بھارت کے ذریعہ کیے گئے اعلامیہ کے مطابق، ایک قانونی اجنبی کو بھی قابل اطلاق قوانین کے مطابق نکالا جا سکتا ہے۔
شہریت کی شناخت کے بعد غیرقانونی تارکین وطن کو حراست میں رکھنا اور ملک بدر کرنا ایک مسلسل جاری رہنے والا عمل ہے۔ غیر قانونی طور پر مقیم غیر ملکیوں کو ملک بدر کرنے کے لئے فارنرس ایکٹ1946 کی دفعہ 3 کے تحت اور طاقت کے زور پر غیر قانونی طور پر مقیم غیر ملکی کو نکالنے کے لئے دی پاسپورٹ  ایکٹ 1920 کی دفعہ 5 کے تحت مرکز کو حاصل اختیارات تمام ریاستی حکومتوں کو بھی آئین ہند کے آرٹیکل 258 کے تحت فراہم کرائے گئے ہیں۔ اس کے علاوہ، آئین ہند کے آرٹیکل 239 کے تحت مرکز کے زیر انتظام علاقوں کے منتظمین کو بھی مذکورہ بالا اختیارات سے متعلق مرکزی حکومت کے کام کاج انجام دینے کے لئے ہدایت کی گئی ہے۔
یہ اطلاع داخلی امور کے وزیر مملکت جناب نتیہ نند رائے نے آج راجیہ سبھا میں ایک سوال کے تحریری جواب کے تحت فراہم کی۔